In nomine Verbi incarnati. Noverint omnes, tam presentes quam futuri, quod ego Oda, consentiente et laudante filio meo Uperto, dono Deo et sanctis ejus apostolis Petro et Paulo aliquid de mea hereditate quæ sita est in pago Matisconense, in villa Flatgiago: hoc est unum mansum cum omnibus apendiciis suis, campis, silvis, exicibus et regressibus, et usuario de bosco, et omnibus quæ mihi videntur esse in ipsa villa, tali conventu, ut, quandiu filius meus Upertus vixerit, medietatem horum omnium teneat; ita tamen ut dandi aut vendendi potestatem non habeat, sed post ejus discessum totum ad integrum ad Sanctum Petrum perveniat, et omni anno in vestitura IIIIor sestarios de vino persolvat. Si quis vero huic nostræ donationi calumpniari presumpserit, maledictus et excommunicatus permaneat; ista vero donatio firma et stabilis permaneat. S. Uperti, qui hanc cartam fieri precepit. S. Aiæ, sororis ejus. S. Arlei et Siguini, nepotum ejus. S. Ansberti presbiteri. S. Bernardi presbiteri. S. Warnerii. S. Girberti.